5.10.2022
RO
Jurnalul Oficial al Uniunii Europene
L 258/299
Prevenirea și gestionarea conflictelor de interese și transparența 14.
ia act de măsurile aplicate și de eforturile constante depuse de institut pentru a asigura transparența, prevenirea și gestionarea conflictelor de interese, precum și protecția avertizorilor de nereguli; ia act de faptul că institutul a publicat pe site-ul său declarațiile privind conflictele de interese și CV-urile membrilor consiliului de conducere și ale conducerii superioare;
15.
reține că institutul a raportat un caz de avertizare de nereguli în 2019 și că au fost aplicate normele interne; ia act de faptul că politica institutului privind avertizorii nu este încă aliniată la Directiva (UE) 2019/1937 a Parlamentului European și a Consiliului (2); invită institutul ca la următoarea revizuire a politicii să asigure o aliniere deplină;
16.
constată că, în ceea ce privește acțiunile întreprinse în urma descărcării de gestiune din 2019, institutul a inițiat în 2020 procesul de revizuire a aplicării principiilor bunei guvernanțe de către CCI-urile institutului; Controlul intern
17.
ia act de faptul că, potrivit raportului privind structurile de audit intern ale institutului, dintre cele 69 de recomandări incluse în sfera auditului de urmărire subsecventă, au fost închise 28 de recomandări deschise, 7 recomandări deschise au fost declasate, iar 1 recomandare deschisă privind gestionarea accesului la sistemele informatice în urma auditului IT din 2016 a fost reclasificată ca fiind critică; invită institutul ca la evaluarea sa privind sistemul de control intern să considere acest risc critic o potențială deficiență la principiul 11;
18.
ia act de faptul că nu au fost identificate deficiențe majore în niciuna dintre componentele sistemului de control intern al institutului care să pericliteze realizarea obiectivelor operaționale, financiare sau de control și să împiedice directorul să semneze declarația sa de asigurare; constată însă că sunt necesare unele îmbunătățiri suplimentare, în privința principiilor 12 și 17 care se încadrează în categoria 2, în special prin reducerea întârzierilor în ritmul planificat de punere în aplicare a recomandărilor deschise și prin reducerea timpului de comunicare a măsurilor corective luate în 2020; Răspunsul la pandemia de COVID-19 și continuitatea activității
19.
ia act de faptul că consiliul de conducere al institutului a decis în mai 2020 să mobilizeze fonduri nealocate ale institutului în cuantum de 60 de milioane EUR pentru a sprijini în continuare studenții, antreprenorii și inovatorii afectați de răspândirea globală a COVID-19; ia act de faptul că inițiativa de răspuns la situații de criză a institutului a sprijinit noi proiecte și întreprinderi pentru a răspunde la pandemia de COVID-19 prin intermediul instrumentelor de sprijinire a întreprinderilor, oferind sprijin specific întreprinderilor cu un impact ridicat și potențial de creștere, întreprinderilor în curs de extindere și întreprinderilor mici și mijlocii, precum și proiectelor de răspuns la pandemie, care au generat și au pus în aplicare proiecte de răspuns de inovare pe termen scurt care abordează în mod direct pandemia de COVID-19; Alte observații
20.
salută eforturile depuse de institut pentru a-și îmbunătăți în continuare prezența pe platformele de comunicare socială și strategia sa de dezvoltare sustenabilă în 2020;
21.
ia act de faptul că institutul este în proces de implementare a politicii generale de securitate informatică, inclusiv a aspectelor securității cibernetice care țin de tehnologia informațiilor și comunicațiilor; ia act de faptul că principalul rezultat de până acum al orientărilor și al punerii în aplicare a acestui program este că institutul nu a raportat niciun incident legat de securitatea cibernetică;
22.
reamintește importanța creșterii gradului de digitalizare a institutului în ceea ce privește funcționarea și gestionarea internă, dar și pentru a accelera digitalizarea procedurilor; subliniază că institutul trebuie să continue să fie proactiv în această privință pentru a evita cu orice preț un decalaj digital între agenții; atrage totuși atenția asupra faptului că trebuie luate toate măsurile de securitate necesare pentru a evita orice risc pentru securitatea online a informațiilor prelucrate; invită institutul să accelereze elaborarea politicii sale în materie de securitate cibernetică și să informeze autoritatea care acordă descărcarea de gestiune odată ce aceasta este finalizată;
(2) Directiva (UE) 2019/1937 a Parlamentului European și a Consiliului din 23 octombrie 2019 privind protecția persoanelor care raportează încălcări ale dreptului Uniunii (JO L 305, 26.11.2019, p. 17).